دسوریې اړوند دعرب سوسیالیست بعث ګوند
دسوریې اړوند دعرب سوسیالیست بعث ګوند په عربی ژبه ، په رسمي توګه د سوريې سيمه ييزه څانګه، يو نوی بعثي سازمان دی چي د ۱۹۴۷ کال د اپریل په ۷ نېټه د میشل افلق ، صلاح الدین البطار، ذکی العروسي اوملګرو له لوري رامنځ ته سو. دغه ګوند په سوریه کي د ۱۹۶۳ کال له کودتا راهیسي چي بعثیان یې واک ته ورسول، پرله پسې حکومت کوي. دسوریې یاده څانګه لومړی داصلي بعث ګوند سیمه ایزه څانګه بلل کيده څوچي په کال کي په سوریې پوري په رسمي ډول ونښلول سوه. په کال کي واک ته د رسېدو راهیسي، د بعث نوي افسرانو د عنعنوي ملکي اشرافو په نښه کولو سره د نظامي دیکتاتورۍ رامینځته کولو ته دوام ورکړ چې په مطلق العنان ډول فعالیت کوي؛ په داسي حال کي چي ټولي دولتي ادارې، ګوندي ارګانونه، عامه ادارې، مدني بنسټونه، رسنۍ او روغتیايي بنسټونه د اردو د تاسیساتو او مخابراتو استخباراتي خدماتو له لوري په کلکه ترڅار لاندي اودهغوی دخوښي سره سم فعالیتونه پرمخ وړي. د ۱۹۶۶ کال کودتا د صلاح جدید او جنرال حفیظ الاسد د کیڼ اړخی افراطی ډلي په ګډه دبعث پخوانی ساتونکي ځواک چی میشل افلاق او صلاح الدین بیطار هم پکښي شامل وو له واکه لیری کړل. د سوریې دبعث کیڼ اړخي ډله یوسخت سوسیالیستي اقتصادي پروګرام پرمخ وړي، چي د سوریې له کمونستانو ، عربي دولتونو او شوروي بلاک سره نږدې اړیکي تعقیبوي.